2023 5 25
LT
Europos Sąjungos oficialusis leidinys
C 184/31
— nustatyti privalomą poveikio tarpvalstybiniam sąveikumui vertinimą, kai sukuriama ar iš dalies keičiama viešosios paslaugos informacinė sistema; — kartu sukurti ES viešojo sektoriaus sąveikumo sprendimų ekosistemą (numatyti katalogai, kuriuose pateikiamos pripažintos sąveikumo užtikrinimo priemonės, kurias administravimo institucijos ir politikos formuotojai gali naudoti, kaip antai skaitmeninės priemonės, specifikacijos ar sprendiniai) siekiant, kad visų lygmenų ES viešojo administravimo institucijos ir kiti suinteresuotieji subjektai galėtų prisidėti prie šių priemonių kūrimo, tobulinimo ir juos pakartotinai naudoti, kartu diegti inovacijas ir kurti visuomeninę vertę; — nustatyti, kad tam tikro ES finansavimo, kuriuo remiamas nacionalinių informacinių sistemų kūrimas arba stiprinimas, skyrimas priklauso nuo ES iš anksto nustatytų sprendimų ar principų laikymosi (8).
3.
Bendrosios pastabos 3.1.
EESRK, kaip ir Komisija, mano, kad viešųjų paslaugų sąveikumas yra būtina sąlyga siekiant sukurti bendrąją skaitmeninę rinką ir pašalinti joje likusias fizines kliūtis (9). 3.2.
Iškėlus tikslą, kad iki 2030 m. visoje Europos Sąjungoje viešosios paslaugos būtų 100 % teikiamos internetu, turi būti sparčiai sukurtas ir tobulinamas transeuropinis tinklas, kuris sujungtų šias paslaugas ir kuriame visais lygmenimis – techniniu, semantiniu, teisiniu ar organizaciniu – būtų naudojamasi bendrais elementais. 3.3.
Vis dėlto siekdamos šio tikslo valstybės narės negali vykdyti visiško viešųjų paslaugų skaitmeninimo politikos atsisakydamos fiziškai teikiamų paslaugų; reikia atsižvelgti į pažeidžiamiausių gyventojų grupes, nes kiekvienas asmuo turi turėti galimybę gauti fiziškai teikiamas viešąsias paslaugas.
Skaitmeninių įgūdžių ugdymas turėtų būti prieinamas visiems, bet visų pirma šių gyventojų grupėms. 3.4.
Plėtojant ir teikiant skaitmenines paslaugas darbuotojų skaičius ne mažės, o priešinga – iš pradžių veikiau atsiras papildomas jų poreikis.
Pakankamas darbuotojų skaičius yra būtina sėkmingos skaitmeninės transformacijos sąlyga.
3.5.
Skaitmeninimas turi padėti teikti geresnę viešąją paslaugą.
3.6.
Kaip EESRK yra nurodęs savo ankstesnėse nuomonėse, „tai nereiškia, kad žmones reikia pakeisti informatikos priemonėmis, tiesiog šios priemonės jiems suteiks daugiau laisvo laiko, kurį jie galės skirti svarbesniems darbams“ (10). 3.7.
Skaitmeninimas ir dirbtinio intelekto naudojimas nėra priemonės įteisinti visuotinį darbo vietų mažinimą.
Dėl skaitmeninimo panaikinus įprastas užduotis, darbuotojai galėtų turėti daugiau laiko daugiau pastangų reikalaujančiam darbui atlikti ir konsultavimui. 3.8.
Be to, 2030 m. piliečių, neturinčių prieigos prie informacinių technologijų ir galinčių tik fiziškai naudotis paslaugomis, bus tikrai mažuma (11).
Vykdant skaitmeninimą, žmonėms neturi būti apsunkinti arba uždaryti analoginiai prieigos prie viešųjų paslaugų keliai. 3.9.
Todėl EESRK palankiai vertina tai, kad nagrinėjamu komunikatu siekiama padidinti ir pagerinti viešojo sektoriaus sąveikumą, sukuriant ES lygmeniu apibrėžtą teisinę sistemą (12).
(8) (9) (10)
(11) (12)
Žr. pasiūlymo dėl reglamento aiškinamąjį memorandumą bei Komisijos komunikatą Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Dėl aktyvesnės viešojo sektoriaus sąveikumo politikos.
Susieti viešąsias paslaugas, remti viešąją politiką ir užtikrinti viešąją naudą siekiant kurti sąveikią Europą“.
EESRK nuomonėje TEN/635 „Europos sąveikumo sistema.
Įgyvendinimo strategija“ jau buvo pabrėžta sąveikumo svarba kuriant bendrąją skaitmeninę rinką (OL C 81, 2018 3 2, p. 176). Žr.
EESRK nuomonę dėl Komisijos komunikato Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „2011–2015 m. Europos e. valdžios veiksmų planas.
IRT naudojimas siekiant pažangios, darnios ir novatoriškos valdžios“ ir Komisijos komunikato Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Europos viešųjų paslaugų sąveikumo užtikrinimas“ (OL C 376, 2011 12 22, p. 92).
Šiuo klausimu EESRK nuolat reiškia susirūpinimą savo nuomonėse: žr. nuomonę (OL C 81, 2018 3 2, p. 176).
Ankstesnėse nuomonėse EESRK išreiškė paramą visiems projektams, kuriuos Europos Sąjunga pradėjo siekdama skaitmeninės pertvarkos tikslų (OL C 365, 2022 9 23, p. 13).